HARKU VALLA VABAÜHENDUSTE ÜMARLAUA
KOOSOLEK

Vääna Külakojas, 3. oktoobril 2016

Koosoleku juhataja: Aule Kikas (Muraste)
Protokollija: Aule Kikas (Muraste)
Osalesid: Ene Bötker (Türisalu külaselts), Kristina Nurmetalu, Ain Lillepalu (Vääna-Jõesuu külselts), Andrus Saliste, Aule Kikas, Katre Kuusik (Muraste külaselts); Riin Kivinurm (Suurupi küa);  Viigi Saksakulm (Tabasalu Selts); Ivi Proos (Naage küla); Erik Sandla (Alasniidu Selts), Krista Kanniste, Sven Luik (Adra külaselts), Krista Dreger (Harku vallavalitsus), Kaja Rasmann (Kumna küla), Jaanus Härms (Vääna Selts), Merle Jantson (külalisena Lindi külast Pärnumaalt).
Päevakava: 
1.	EV100 tähistamine Harku vallas/külades
Külalisteks-eeskõnelejateks on  EV100 külaliikumise koordinaatori Merle Jantsoni ja EV100 Harjumaa koordinaatori Riin Kivinurm. 
*Ühise ettevõtmise EV100 IGAS KÜLAS  eesmärgiks on see, et üksi inimene ei jää Eesti Vabariigi 100. sünnipäeva tähistamisest ilma. See projekt annab igale külale, linnale ja selle kogukonnale võimaluse valida 2018. aastast välja üks päev, millal nemad on sünnipäevalapse rollis ja peavad Eesti Vabariigi 100. sünnipäeva.  
Mis võiks aga olla see, mis innustaks ja kaasaks kogukondade liikmeid ühiselt panustama EV100 sünnipäeva tähistamisse oma kodukohas? Milliseid tegevusi ja sündmusi kavandada?   Kindlasti võiks see „midagi“ olla seotud sellele paigale ainuomase, eripärasega – selle märgiga, mille järgi seda paika juba laiemalt tuntakse või siis tulevikus tundma hakatakse -  paiga minevik, olevik ja tulevik; inimesed, kes seal kunagi elanud, praegu elavad või tulevikus elama saavad; kohalik elu- ja looduskeskkond;  püsiva väärtusega.
See tähendab, et kõneldes programmist EV100 IGAS KÜLAS, räägime me tegelikult kahest asjast: kõigepealt pikemaajalisest ettevalmistavast tegevusest ja selle järel – ühel kindlal kuupäeval – toimuvast sündmusest. Näiteks: kui koolilapsed korjavad tammetõrusid ja kasvatavad nendest väikesed puud, ja kui kohalik omavalitsus leiab ja korrastab maatüki, kuhu need puud EV100 tammepargiks istutada, siis on see suurepärane kogukonda ühendav tegevus. Selle tammepargi avamine kindlal kuupäeval saab aga olla sündmuseks, millega ses paigas EV100 sünnipäeva tähistatakse. Ja mille juurde kuuluvad muidugi siis loomulikult ka pidu ja peokülalised.
Kingitus ei pea olema suur ega kallis. Sellest olulisem on see, et kingitus tuleb südamest ja siirast soovist teha head oma inimestele, kogukonnale, rahvale. Selleks, et meie ja meie laste elu oleks rõõmsam, toredam ja kindlam.
Võib ka juhtuda, et mõnes paigas toimub juubeliperioodi jooksul rohkemgi sobilikke sündmusi. Sel juhul tuleks hoolikalt kaaluda ja valida EV100 IGAS KÜLAS programmi see üks, mis kogukonda enim liidab ja parimal viisil esindab, arvestades, et sel ajal kogu ülejäänud Eesti tähelepanu koondub sellele paigale.  Muud juubeliperioodi kestel toimuvad huvitavad sündmused on aga väga oodatud EV100 üldisse sündmustekalendrisse. Sündmuse loomulikuks osaks on selle toimumiskoha tähistamine vastava märgisega, millelt ka aastate pärast lugeda saab, et just sel kuupäeval oli EV100 sünnipäev siin, minu külas. Need märgised saavad kõik EV100 IGAS KÜLAS sündmuste korraldajad EV100 toimkonnalt.
Rohkem saab lugeda EV100 kodulehelt: https://ev100.ee/et/ev100-igas-kulas EV100 IGAS KÜLAS Lääne-Harjumaa koordinaator on Olivia Laur, tel 5038460, olivialaur@net.ee.  Kui laiemalt toimub EV100 tähistamine tähistamine 2017. aasta 12. aprillil, kui möödub sada aastat eestlaste asuala ühendamisest, tipneb juubeliaastat täitvate tähtpäevadega ning lõpeb 2. veebruaril 2020. aastal, mil möödub sada aastat Tartu rahu sõlmimisest, siis EV IGAS KÜLAS raames kingituste tegemise aeg on 2017. a Eesti külade Maapäevast kuni 2019. a Eesti külade Maapäevani.
*Protokollis on refereeritud EV100 IGAS KÜLAS kodulehte.
Ideedena tõusetus ja positiivse tagasiside sai ettepanek võtta kasutusele ülevallaline koondnimetus „Meie valla külad.... (kirjutavad raamatu, istutavad puu, avavad külavärava, rajavad lillepeenra, rajavad .... jne jne)
Otsustati Harku valla kingiideede aruteluga jätkata järgmisel ümarlaua kokkusaamisel. 

2.	Organisatoorsed küsimused
a.	Ümarlaua esindaja määramine Harku valla projektipõhise toetuse taotluste hindamiskomisjoni;
Andrus Saliste Harku valla kodanikeühenduste ümarlaua esindajana Harku valla projektipõhiste toetuste taotluste hindamiskomisjonis tegi ülevaate oma panusest komisjoni töösse ning tunnustas valla kultuurispetsialisti Krista Dregerit komisjoni tegevuse koraldamisel. Komisjoni töö on aastatega muutunud läbipaistvamaks ja taotluste esitamine ja menetlemine selgemaks. 
Ümarlaud tänab Andrus  Salistet senise tegevuse eest Harku valla projektipõhiste toetuste taotluste hindamiskomisjonis.
Otsustati nimetada Harku valla kodanikeühenduste ümarlaua esindajana Harku valla projektipõhiste toetuste taotluste hindamiskomisjoni liikmeks Riin Kivinurm Suurupi külast.

b.	Ümarlaua töö korraldamine.
Arutleti ümarlaua tegevusega seonduvat. 
Otsustati jätkata ümarlaua tegevust Muraste külaseltsi koordineerimisel, kaasates korraldusse rotatsiooni korras kõiki ümarlaua töös osalevaid (küla)seltse. Järgmine ümarlaua kokkusaamine korraldatakse koostöös Vääna-Jõesuu külaseltsi juhatusega esmaspäeval, 21. novembril Vääna-Jõesuu koolimajas. 
 
2.	Informatsioon ja reklaaminurk 

-	Vääna-Jõesuu külaseltsi esindajad tegid ülevaate uuenenud  juhatusest ja tegevustest seltsi „äratamisel“. Esmane tegevuste suund on planeeritud noortele;
-	Kumnas toimub hingedepäeval Jaan Söödi kontsert, samuti tuleb jõuluretk;
-	Muraste külaseltsi esindajad andsid ülevaate kultuuri- ja sporditegevusest ning kutsusid jälgima iganädalast Nädalakava http://www.muraste.ee/?page_id=945 ;
-	Rahuolelematust väljendati taas vallasisese kommunikatsiooni osas ning heakskiidu sai mõte paluda sõltumatul inimesel analüüsida meie ja teiste valdade lehti oma vallas toimuvate tegevuste kajastamisel; ettepanek on teha teatud regulaarsusega nn külades toimuva kohta erileht; nimetatud teema võiks olla järgmise ümarlaua kokkusaamise peateema;
-	Tehti ettepanek kirjutada ümarlaua tegevusest artikkel valla lehte ning teavitada võimalsest kodanikeühenduste e-kirja listiga liitumiseks. 
-	Vääna Seltsi esindaja küsis tagasisidet 2017. a külade päeva korraldamise kuupäeva osas. Ettepanekutena toodi välja nt ülevallalise jaanitule ja/kui külade peo ühildamine, kuupäevade osas oli mitmeid arvamusi; teemaga jätkatakse.

Aule Kikas
koosoleku juhataja